Ֆեոդոր Խիտրուկ

Ֆեոդոր Սավելևիչ Խիտրուկ (, ), խորհրդային և ռուս մուլտիպլիկատոր, ռեժիսոր, սցենարիստ, մանկավարժ, թարգմանիչ։ ԽՍՀՄ ժողովրդական արտիստ (1987)։ ԽՍՀՄ պետական մրցանակի կրկնակի դափնեկիր (1976, 1982), Ռուսաստանի Դաշնության նախագահի մրցանակի (1999), ԳԴՀ ազգային մրցանակի (1971) դափնեկիր։

Կենսագրություն 
Ֆեոդոր Խիտրուկ ծնվել է 1917 թվականի ապրիլի 18-ին (մայիսի 1) Տվերում, եղել է հրեական ընտանիքի երեք որդիներցի միջնեկը։ Հայրը՝ Սավելի Դավիդովիչ Խիտրուկը (1887-1983), եղել է փականագործ, ապա ինժեներ, իսկ կյանքի վերջին տարիներին՝ հանրապետական նշանակության թոշակառու, ծագումով եղել է Պոլոցկից, մայրը՝ Աննա Անտոնովնա Խիտրուկը (օրրիորդական ազգանունը՝ Նախամչիկ, 1893-1985), ծնունդով եղել է Ռիգայից։ Ծնողներն ամուսնացել են 1914 թվականին Ռիգայում, որտեղ էլ ծնվել է նրանց ավագ որդին՝ Միխայիլը (1915-2007)։ 1917 թվականին ծնողները տեղափոխվել են Տվեր, որտեղ ծնվել են միջնեկ և կրտսեր որդիները՝ Ֆեոդորն ու Վլադիմիրը (1921-1993)։ 1924 թվականին ընտանիքը տեղափոխվել է Մոսկվա, իսկ այն բանից հետո, երբ հայրն ավարտել է Պլեխանովի ակադեմիան, նրան՝ որպես Ստանկոէքսպորտի ներկայացուցչի, գործուղել են Գերմանիա՝ զբաղվելու սարքավորումների գնմամբ (1931-1934)։ Հիմնականում ապրել են Շտուտգարտում, որտեղ ապագա մուլտիպլիկատորը սովորել է գեղարվեստա-արհետագործական ուսումանրանում։

1936 թվականին պատանին արդեն Մոսկվայում սովորել է Պետական հրատարակությունների միավորման գեղարվեստի տեխնիկումում։ Հետագայում սովորել է Նկարիչ-գրաֆիկների որակավորման բարձրացման ինստիտուտում (Նիկոլայ Վիշեսլավցևի արվեստանոց)։ Մոսկվայի I միջազգային կինոփառատոնում (1935) Ուոլթ Դիսնեյի մուլտֆիլմերը դիտելուց հետո հետաքրքրվել է մուլտիպլիկացիայով և ծանոթ նկարչի խորհրդով որոշել է ընդունվել «Սոյուզմուլտֆիլմի» ստուդիա, բայց երկար ժամանակ մերժում է ստացել։

1937 թվականի նոյեմբերից Ֆեոդոր Խիտրուկն սկսել է աշխատել «Սոյուզմուլտֆիլմ» ստուդիայում որպես մուլտիպլիկատոր-ստաժյոր, իսկ 1938 թվականից՝ որպես մուլտիպլիկատոր։ 1941 թվականի օգոստոսին՝ Հայրենական մեծ պատերազմի սկսվելուց հետո, կես տարով ուղարկվել է սովորելու Օտար լեզուների ինստիտուտում, որը տարհանվել էր Ստավրոպոլ նա Վոլգե։ Ուսումն ավարտելուց հետո Ֆեոդոր Խիտրուկը՝ որպես թարգմանիչ, ծառայել է 3-րդ Ուկրաինական ռազմաճակատում, եղել 17-րդ օդային բանակի ռադիոգրավման դասակի հրամանատար։ Պատերազմից հետո Ֆեոդոր Խիտրուկը երկու տարի որպես ռազմական թարգմանիչ աշխատել է Բեռլինում, ինչից հետո վերադարձել է «Սոյուզմուլտֆիլմ»։

1949 թվականից եղել է ՀամԿ(բ)Կ անդամ։

1956-1981 թվականներին դասավանդել է «Սոյուզմուլտֆիլմ» ստուդիային կից նկարիչ-մուլտիպլիկատորների դասընթացներում։ 1962 թվականին սկսել է զբաղվել ռեժիսուրայով։ Առաջին ֆիլմը՝ «Մի հանցագործության պատմություն», մեծ հաջողություն է ունեցել։ Ներկայում այն համարվում է խորհրդային մուլտիպլիկացիայում նոր ոճի սկիզբ, որ տարբերվել է 1950-1960-ական թվականների կանոնից և նմանվել դիսնեյյան ֆիլմերին։

Խիտրուկը հանդես է եկել որպես մեծահասակների համար նախատեսված տարբեր ժանրերի կարճամետրաժ մուլտֆիլմերի ռեժիսոր։ Առավել հայտնի են բյուրոկրատիան ծաղրող «Մարդը շրջանակի մեջ» (, 1966), ժամանակակից հասարակությունում մարդու մենակության մասին պատմող «Կղզի» (, 1973) մուլտֆիլմերը, «Ֆիլմ, ֆիլմ, ֆիլմ» (1968) պարոդիան, «Առյուծ և ցուլ» (, 1984) պրիտչան։ Նկարահանել է երեք մուլտֆիլմ Վինի Թուխի մասին։

1980-ական թվականներին զբաղեցրել է «Մուլտհեռուստաֆիլմ» ստուդիայի գեղարվեստական ղեկավարի պաշտոնը, եղել է Անիմացիոն կինոյի միջազգային միության (ASIFA) փոխնախագահ (1980-1988)։ 1980-2003 թվականներին դասավանդել է Սցենարիստների և ռեժիսորների բարձրագույն դասընթացներում, որպես «եղել է ռեժիսոր-մուլտիպլիկատորների նախապատրաստման բաժնի ստեղծման նախաձեռնողներից մեկը»։1995 թվականից եղել է «Ոսկե ձկնիկ» անիմացիոն ֆիլմերի միջազգային փառատոնի պատվավոր նախագահ։ 1996-2000 թվականներին եղել է Ռուսաստանի անիմացիոն կինոյի միության պատվավոր նախագահ։

Իր երկարամյա կարիերայի ընթացքում Ֆեոդոր Խիտրուկն արժանացել է բազմաթիվ կինեմատոգրաֆիական մրցանակների ու պարգևների։ Եղել է Ռուսաստանի կինեմատոգրաֆիական արվեստների «Նիկա» ակադեմիայի ակադեմիկոս, Մոսկվայի Գերասիմովի անվան կինեմատոգրաֆիայի համառուսական պետական ինստիտուտի պատվավոր պրոֆեսոր (2002)։ 1993 թվականի ապրիլին Ֆեոդոր Խիտրուկն ու երեք այլ առաջատար մուլտիպլիկատորներ (Յուրի Նորշտեյն, Անդրեյ Խրժանովսկի և Էդուարդ Նազարով) հիմնադրել են մուլտիպլիկացիոն «Шар» դպրոց-ստուդիան։

Ֆեոդոր Խիտրուկը եղել է անիմացիայի վերաբերյալ տերմինների միջազգային բառարանի կազմողներից մեկը։

Մինչև իր կյանքի վերջը Ֆեոդոր Խիտրուկն ապրել է Մոսկվայում։ Մահացել է 2012 թվականի դեկտեմբերի 3-ին։ Դիակիզումը կատարվել է Խովանսկոե գերեզմանատանը, աճյունասափորը թաղվել է Նովոդևիչյան գերեզմանատանը։

Ընտանիք 
 Առաջին կինը՝ Մարիա Մոտրուկը (1916-1984), նկարիչ-մուլտիպլիկատոր,
 Որդին՝ Անդրեյ Խիտրուկ (ծնվել է 1944 թվականին), երաժշտագետ, դաշնամուրի ուսուցիչ Գնեսինների անվան պետական երաժշտական քոլեջում, ՌԴ մշակույթի վաստակավոր գործիչ,
 Թոռնուհի՝ Անաստասիա Խիտրուկ (ծնվել է 1975 թվականին), Անդրեյ Խիտրուկի և դաշնակահարուհի Ելենա Թաթուլյանի (ծնվել է 1943 թվականին) դուստրն է,
 Երկրորդ կինը՝ Գալինա Նիկոլաևնա Խիտրուկ։

Ֆիլմագրություն

Ռեժիսոր 
 1962 – Մի հանցագործության պատմություն ()
 1964 – Արջուկը ()
 1965 – Բոնիֆացիի արձակուրդը ()
 1966 – Մարդը շրջանակի մեջ ()
 1967 – Օթելլո-67 ()
 1968 – Ֆիլմ, ֆիլմ, ֆիլմ ()
 1969 – Վինի Թուխ ()
 1970 – Պատանի Ֆրիդրիխ Էնգելսը () – Վադիմ Կուրչևսկու, Կլաուս Գեորգիի և Կատյա Գեորգիի հետ միասին
 1971 – Վինի Թուխը գնում է հյուր ()
 1972 – Վինի Թուխը և հոգսերի օրը () – Գենադի Սոկոլսկու հետ միասին
 1973 – Կղզի ()
 1974 – Նվիրում եմ քեզ աստղ ()
 1976 – Իկարոսը և իմաստունները ()
 1982 – Օլիմպիոնիկները ()
 1983 – Առյուծ և ցուլ ()

Սցենարիստ

 1964 – Արջուկը ()
 1965 – Բոնիֆացիի արձակուրդը ()
 1965 – Հեքիաթ ցարևիչի և երեք բուժակների մասին ()
 1966 – Մարդը շրջանակի մեջ ()
 1967 – Օթելլո-67 ()
 1968 – Ֆիլմ, ֆիլմ, ֆիլմ (), համահեղինակ՝ Վլադիմիր Գոլովանով
 1969 – Վինի Թուխ (), համահեղինակ՝ Բորիս Զախոդեր
 1970 – Պատանի Ֆրիդրիխ Էնգելսը (), համահեղինակներ՝ Վադիմ Կուրչևսկի, Կլաուս Գեորգի և Կատյա Գեորգի
 1971 – Վինի Թուխը գնում է հյուր (), համահեղինակ՝ Բորիս Զախոդեր
 1972 – Վինի Թուխը և հոգսերի օրը (), համահեղինակ՝ Բորիս Զախոդեր
 1973 – Կղզի ()
 1973 – Վախի հավասարակշռություն (), համահեղինակներ՝ Էդուարդ Նազարով, Անատոլի Կալոշին, Վլադիմիր Զույկով
 1974 – Նվիրում եմ քեզ աստղ (), համահեղինակ՝ Մարիա Մոտրուկ
 1976 – Իկարոսը և իմաստունները ()
 1982 – Օլիմպիոնիկները ()
 1983 – Առյուծ և ցուլ ()
 1986 – Երեք նովել ()
 2011 – Ցախավելին հեծած ()

Նկարիչ 
 1956 – Աղջիկը ջունգլիներում ()

Նկարիչ-մուլտիպլիկատոր 

 1938 – Իվաշկոն ու Բաբա-Յագան ()
 1938 – Որսորդ Ֆեոդորը ()
 1938 – Հեքիաթ բարի Ումարի մասին ()
 1939 – Քեռի Ստյոպան ()
 1940 – Արջուկը ()
 1940 – Սիրելի հերոսներ ()
 1941 – Տզզան ճանճը ()
 1948 – Կախարդական գորգը ()
 1948 – Որսորդական հրացան ()
 1948 – Գորշ վզիկ ()
 1948 – Փիղը և մրջյունը ()
 1948 – Յոթնագույն ծաղիկ ()
 1949 – Սագեր-կարապներ ()
 1949 – Կկուն և սարյակը ()
 1949 – Առյուծն ու նապաստակը ()
 1949 – Կախարդական զանգակ ()
 1949 – Շտապ օգնություն ()
 1950 – Կախարդական գանձը ()
 1950 – Երբ վառվում են տոնածառի լույսերը ()
 1950 – Կրեպիշ ()
 1950 – Շինարար աղվեսը ()
 1950 – Հեքիաթ ձկնորսի և ձկան մասին ()
 1951 – Բարձր սար ()
 1951 – Մտերիմ ընկերներ ()
 1951 – Անտառային ճանապարհորդներ ()
 1951 – Սուրբ ծննդյան նախորդ գիշերը ()
 1951 – Հեքիաթ մեռած թագուհու և յոթ դյուցազունների մասին ()
 1952 – Ալվան ծաղիկը ()
 1952 – Վալիդուբ ()
 1952 – Կաշտանկա ()
 1952 – Սարմիկո ()
 1953 – Կախարդական խանութը ()
 1953 – Ագռավը և աղվեսը, կկուն և աքաղաղը ()
 1953 – Անհնազանդ կատվիկը ()
 1953 – Թռիչք դեպի Լուսին ()
 1953 – Խիզախ Պակը ()
 1954 – Գորտ արքայադուստրը ()
 1954 – Երաժիշտ այծը ()
 1954 – Անտառային էստրադայում ()
 1954 – Վտանգավոր չարաճճիություն ()
 1954 – Նարնջագույն վզիկ ()
 1954 – Նետը թռչում է դեպի հեքիաթ ()
 1955 – Կախարդված տղան ()
 1955 – Արտասովոր խաղ ()
 1955 – Ընկուզենու ճիպոտիկ ()
 1955 – Շունն ու կատուն ()
 1955 – Փոստատար ձնեմարդը ()
 1955 – Նավաստի Ստյոպան ()
 1955 – Քաջ նապաստակը ()
 1955 – Սա ի՞նչ թռչուն է ()
 1956 – Տասներկու ամիսներ ()
 1956 – Աղջիկը ջունգլիներում ()
 1956 – Մուրզիլկայի արկածները (թողարկում 1) () (выпуск 1)
 1956 – Հին ծանոթներ ()
 1957 – Ինչ-որ թագավորությունում ()
 1957 – Ծանոթ նկարներ ()
 1957 – Նորից անբավարար ()
 1957 – Ձյունե թագուհին ()
 1958 – Կատվի տունը ()
 1958 – Տղան Նեապոլից ()
 1958 – Պետյան ու Կարմիր գլխարկը ()
 1958 – Ասք Չապաևի մասին ()
 1958 – Հեռավոր կղզու գաղտնիքը ()
 1959 – Շուտով անձրև կլինի ()
 1959 – Ուղիղ երեքն անց տասնհինգ... ()
 1959 – Բուրատինոյի արկածները ()
 1960 – Մուրզիլկան արբանյակի վրա ()
 1960 – Չխմող ճնճղուկը։ Հեքիաթ մեծահասակների համար ()
 1960 – Տարբեր անիվներ ()
 1960 – Մարդուկին ես եմ նկարել ()
 1961 – Մեծ անախորժություններ ()
 1961 – Բանալի ()
 1961 – Ընտանեկան ժամանակագրություն ()
 1963 – Տատիկի այծիկը։ Հեքիաթ մեծահասակների համար ()
 1991 – Կախարդական գլոբուսի արկածները, կամ Վհուկի արարքները ()

Գեղարվեստական ղեկավար 
 1975 – Գետաձին ()
 1984 – Գլխարկով կատուն ()
 1985 – Կուտխն ու մկները ()
 1985 – Հոլ ()
 1995 – Ատրակցիոն ()
 2001 – Հարևաններ ()

Ոչ մուլտիպլիկացիոն ֆիլմերի մոլտիպլիկացիոն հատվածներ 
 Ռեժիսոր
 1968 – Հաջողության զիգզագ () (գեղարվեստական)
 1971 – Շատախոս «ակտիվիստը» (, սյուժե «Фитиль» կինոամսագրից, «Фитиль № 112») – Գ. Սոկոլսկու հետ միասին,
 1975 – Միստր Մաք-Քինլիի փախուստը () (գեղարվեստական)
 1980 – Օ՜, սպո՛րտ, դու խաղաղություն ես () (վավերագրական-խաղարկային)

 Սցենարիստ
 1971 – Շատախոս «ակտիվիստը» (, սյուժե «Фитиль» կինոամսագրից, «Фитиль № 112»), համահեղինակ՝ Արկադի Արկանով

 Նկարիչ
 1973 – Սիրել մարդուն ()

Նկարահանում վավերագրական ֆիլմերում 
 1997 – Անիմացիան Ա-ից մինչև Ֆ ()
 1999 – Ֆեոդոր Խիտրուկ։ Մասնագիտությունը՝ անիմատոր ()
 2004 – Սոյուզմուլտֆիլմ։ Հեքիաթներ և եղելություններ ()
 2004 – Կախարդական Ռուս ()
 2005 – Հրաշքների ֆաբրիկա։ Ֆիլմ 1։ Ռեժիսոր-մուլտիպլիկատոր ()
 2006 – Անկշիռ կյանք ()
 2006 – Եվգենի Լեոնով։ Խոստովանություն ()
 2008 – Հրաշքների ֆաբրիկա։ Ֆիլմ-նախաբան։ Հանդիսատեսի անունից ()
 2011 – Կղզիներ ()

Մրցանակներ և պարգևներ

Պարգևներ և կոչումներ 
 1968 – ՌԽՖՍՀ արվեստի վաստակավոր գործիչ (9 հունվարի, 1968 թվական) – խորհրդային կինոարվեստի բնագավառում ունեցած վաստակի համար
 1971 – Աշխատանքային կարմիր դրոշի շքանշան, օրդենի համար՝ 691837
 1971 – ԳԴՀ ազգային մրցանակ – «Պատանի Ֆրիդրիխ Էնգելսը» ֆիլմի համար
 1976 – ԽՍՀՄ պետական մրցանակ գրականության, արվեստի և ճարտարապետության բնագավառում 1976 թվականի համար (4 նոյեմբերի, 1976 թվական) – «Ֆիլմ, ֆիլմ, ֆիլմ...» մուլտիպլիկացիոն ֆիլմի, Վինի Թուխի մասին եռագրության, «Կղզի», «Նվիրում եմ քեզ աստղ» մուլտֆիլմերի համար
 1977 – ՌԽՖՍՀ ժողովրդական արտիստ (7 հունվարի, 1977 թվական) – խորհրդային կինոարվեստի բնագավառում ունեցած վաստակի համար
 1982 – ԽՍՀՄ պետական մրցանակ գրականության, արվեստի և ճարտարապետության բնագավառում 1982 թվականի համար (28 հոկտեմբերի, 1982 թվականа) – «Օ՜, սպո՛րտ, դու խաղաղություն ես» գեղարվեստական-հրապարակախոսական ֆիլմի համար
 1985 – Հայրենական պատերազմի II աստիճանի շքանշան
 1987 – ԽՍՀՄ ժողովրդական արտիստ (17 ապրիլի, 1987 թվական) – խորհրդային կինոարվեստի զարգացման գործում ունեցած մեծ ներդրման համար
 1998 – «Հայրենիքին մատուցած ծառայությունների համար» III աստիճանի շքանշան (16 հունվարի, 1998 թվական) – հայրենական կինոարվեստի զարգացման գործում ունեցած անձնական մեծ ներդրման համար
 1999 – Ռուսաստանի Դաշնության նախագահի մրցանակ գրականության և արվեստի բնագավառում 1998 թվականի համար (12 հունվարի, 1999 թվական)
 2002 – Ռուսաստանի Դաշնության նախագահի հատուկ մրցանակ «Ռուսական կինոյի զարգացման գործում ունեցած ակնառու ներդրման համար» 2001 թվականի համար (30 մայիսի, 2002 թվական)

Մրցանակներ փառատոններում 
 1962 – Սան Ֆրանցիսկոյի միջազգային կինոփառատոն – «Ոսկե դարպասներ» մրցանակ, «Մի հանցագործության պատմություն» մուլտֆիլմ
 1963 – Օբերհաուզենի կարճամետրաժ ֆիլմերի միջազգային կինոփառատոն – Պատվավոր դիպլոմ, «Մի հանցագործության պատմություն» մուլտֆիլմ
 1964 – Համամիութենական կինոփառատոն – առաջին մրցանակ մուլտիպլիկացիոն ֆիլմերի բաժնում, «Մի հանցագործության պատմություն» մուլտֆիլմ
 1964 – Վենետիկի միջազգային կինոփառատոն – «Սուրբ Մարկոսի բրոնզե առյուծ», «Արջուկը» մուլտֆիլմ
 1965 – Կորկայի միջազգային կինոփառատոն – պատվավոր դիպլոմ, «Բոնիֆացիի արկածներըW մուլտֆիլմ
 1966 – Համամիութենական կինոփառատոն – առաջին մրցանակ մուլտիպլիկացիոն ֆիլմերի բաժնում, «Բոնիֆացիի արկածներըW մուլտֆիլմ
 1966 – Անիմացիոն ֆիլմերի միջազգային կինոփառատոն Մամայայում – «Ոսկե հավալուսն» մրցանակ մանկական ֆիլմերի բաժնում, «Բոնիֆացիի արկածներըW մուլտֆիլմ
 1967 – Մանկական ֆիլմերի միջազգային փառատոն Թեհրանում – խրախուսական դիպլոմ, «Բոնիֆացիի արկածները» մուլտֆիլմ
 1969 – Կրակովի կարճամետրաժ ֆիլմերի միջազգային կինոփառատոն – պատվավոր դիպլոմ, «Ֆիլմ, ֆիլմ, ֆիլմ» մուլտֆիլմ
 1970 – Տամպերեի կարճամետրաժ ֆիլմերի միջազգային կինոփառատոն – մրցանակ, «Ֆիլմ, ֆիլմ, ֆիլմ» մուլտֆիլմ
 1970 – Լայպցիգի ոչ խաղարկային և անիմացիոն ֆիլմերի միջազգային կիոնփառատոն – «Ոսկե աղավնի» մրցանակ, «Պատանի Ֆրիդրիխ Էնգելս» մուլտֆիլմ
 1971 – Օբերհաուզենի կարճամետրաժ ֆիլմերի միջազգային կինոփառատոն – Ժողովրդական համալսարանների միջազգային ժյուրիի մրցանակ, «Պատանի Ֆրիդրիխ Էնգելս» մուլտֆիլմ
 1973 – Նյու Յորքի անիմացիոն ֆիլմերի միջազգային կինոփառատոն – արծաթե մեդալ, «Ֆիլմ, ֆիլմ, ֆիլմ» մուլտֆիլմ
 1973 – Կոլոմբոյի միջազգային կինոփառատոն – մրցանակ լավագույն կարճամետրաժ ֆիլմի համար, «Ֆիլմ, ֆիլմ, ֆիլմ» մուլտֆիլմ
 1974 – Համամիութենական կինոփառատոն – երկրորդ մրցանակ մուլտիպլիկացիոն ֆիլմերի բաժնում, «Կղզի» մուլտֆիլմ
 1974 – Կաննի միջազգային կինոփառատոն – գրան-պրի կարճամետրաժ ֆիլմի համար, «Կղզի» մուլտֆիլմ
 1974 – Կրակովի կարճամետրաժ ֆիլմերի միջազգային կինոփառատոն – «Վավելի ոսկե վիշապ» գրան-պրի, դրամական պարգև, «ՍԻԴԱԼԿ» դիպլոմ, «Կղզի» մուլտֆիլմ
 1975 – Կաննի կինոփառատոն – ժյուրիի հատուկ մրցանակ (կարճամետրաժ ֆիլմերի հիմնական ծրագիր), «Նվիրում եմ քեզ աստղ» մուլտֆիլմ
 1977 – Համամիութենական կինոփառատոն Ռիգայում – երկրորդ մրցանակ մուլտֆիլմերի բաժնում, «Իկարիոսն ու իմաստունները» մուլտֆիլմ
 1983 – «Cinanima» միջազգային կինոփառատոն Էշպինիոյում – պատվավոր դիպլոմ 3-12 րոպե տևողությամբ ֆիլմերի բաժնում, «Առյուծ և ցուլ» մուլտֆիլմ
 1983 – Տամպերեի կարճամետրաժ ֆիլմերի միջազգային կինոփառատոն – «Դասական անիմացիայի ոճի վարպետորեն տիրապետման համար», «Առյուծ և ցուլ» մուլտֆիլմ
 1984 – Տորոնտոյի անիմացիոն ֆիլմերի միջազգային փառատոն – հանդիսատեսի մրցանակ, «Առյուծ և ցուլ» մուլտֆիլմ
 1997 – Վլադիսլավ Ստարևիչի անվան մրցանակ
 2005 – Անիմացիոն կինոյի Х ռուսական բաց փառատոն Սուզդալում – «Մասնագիտական ոլորտում ունեցած ներդրման համար»
 2006 – Անեսիի անիմացիոն ֆիլմերի միջազգային փառատոն – ժյուրիի մրցանակ «Մասնագիտական ոլորտում ունեցած ձեռքբերումների համար»
 2006 – «Նիկա» մրցանակ – ռուսաստանյան կինեմատոգրաֆում ունեցած ակնառու ներդրման համար
 2006 – Զագրեբի անիմացիոն ֆիլմերի XVIII միջազգային փառատոն – մրցանակ «Մասնագիտական ոլորտում ունեցած ներդրման համար»

Մատենագիտություն 
 Хитрук Ф. «Разговор о профессии» — Статья в книге-сборнике: Асенин С. Мудрость вымысла. Мастера мультипликации о себе и своём искусстве. М. Искусство, 1983, 207с., Тираж 25 000 экз.
 Хитрук Ф. Сотворение фильма, или Несколько интервью по служебным вопросам. — М., 1990.
 Фёдор Хитрук — Воспоминания. Киноведческие записки № 73 — 2005
 Хитрук Ф. Профессия — аниматор: В 2-х тт. — Т. 1-2. — М.: Гаятри, 2008, ISBN 978-5-9689-0137-8,

Թարգմանություն 
 Of Mice and Magic. A History of American Animated Cartoons. Переводчик Хитрук Ф.С.

Նշումներ

Ծանոթագրություններ

Գրականություն

Արտաքին հղումներ 
 Энциклопедия отечественного кино: Хитрук Федор Савельевич (биография) 
 
 
 
 
 
 

Խորհրդային կինոռեժիսորներ
Ռուս կինոռեժիսորներ
Խորհրդային մուլտիպլիկատորներ
Ռուս մուլտիպլիկատորներ
Ռուս սցենարիստներ
«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Աշխատանքային կարմիր դրոշի շքանշանի ասպետներ
ԽՍՀՄ ժողովրդական արտիստներ
ՌԽՖՍՀ ժողովրդական արտիստներ
ՌԽՖՍՀ արվեստի վաստակավոր գործիչներ
ԽՍՀՄ Պետական մրցանակի դափնեկիրներ
ԽՄԿԿ անդամներ
ԽՍՀՄ կինեմատոգրաֆիստների միության անդամներ
Նովոդևիչյան գերեզմանատանը թաղվածներ
Ռուս մանկավարժներ
Ռուս թարգմանիչներ
«Նիկա» մրցանակի դափնեկիրներ
«Ոսկե արծիվ» մրցանակի դափնեկիրներ
20-րդ դարի մուլտիպլիկատորներ
Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Խորհրդային հուշագիրներ
ԳԴՀ ազգային մրցանակի դափնեկիրներ